
 21.4.2022
 BG
 Официален вестник на Европейския съюз
 L 120/5
 РЕГЛАМЕНТ ЗА ИЗПЪЛНЕНИЕ (ЕС) 2022/659 НА СЪВЕТА
 от 21 април 2022 година
 за прилагане на Регламент (ЕС) 2017/1509 за ограничителни мерки срещу Корейската народнодемократична република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2017/1509 на Съвета от 30 август 2017 г. за ограничителни мерки срещу Корейската народнодемократична република и за отмяна на Регламент (ЕО) No 329/2007 (1), и по-специално член 47 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 30 август 2017 г. Съветът прие Регламент (ЕС) 2017/1509.
 (2)
 В заключенията си от 17 юли 2017 г. Съветът посочи, че Съюзът ще обмисли по-нататъшни подходящи ответни мерки на действията на Корейската народнодемократична република (КНДР), които подкопават световния режим за неразпространение и разоръжаване, по-специално чрез допълнителни автономни ограничителни мерки.
 (3)
 На 22 декември 2017 г. Съветът за сигурност на ООН (наричан по-нататък „СС на ООН“) прие Резолюция на Съвета за сигурност на ООН (наричана по-нататък „резолюция на СС на ООН“) 2397 (2017), с която потвърди, че КНДР: трябва да не извършва повече изстрелвания, които използват технологии за балистични ракети, и не трябва да извършва ядрени опити или други провокации; незабавно трябва да спре всички дейности, свързани с нейната програма за балистични ракети, и в този контекст следва да възстанови предишните си ангажименти за мораториум върху всички изстрелвания на ракети; трябва незабавно да се откаже от всички ядрени оръжия и съществуващи ядрени програми по цялостен, проверим и необратим начин, и незабавно да спре всички свързани дейности, както и трябва да се откаже от всички други съществуващи оръжия за масово унищожение и програми за балистични ракети по цялостен, проверим и необратим начин.
 (4)
 На 24 март 2022 г. КНДР изстреля междуконтинентална балистична ракета. КНДР изстреля ракети най-малко дванадесет пъти между 5 януари и 24 март 2022 г.
 (5)
 На 25 март 2022 г. върховният представител на Съюза по въпросите на външните работи и политиката на сигурност (наричан по-нататък „върховният представител“) излезе с декларация от името на Съюза, в която осъди изстрелването от КНДР на междуконтинентална балистична ракета на 24 март 2022 г., което представлява нарушение на многобройни резолюции на СС на ООН и сериозна заплаха за мира и сигурността на международно и регионално равнище. С тази декларация беше отправен и призив към КНДР да се въздържа от всякакви по-нататъшни действия, които биха могли да увеличат международното или регионалното напрежение, и да изпълни съответните резолюции на СС на ООН, като се откаже от всички свои ядрени оръжия, други оръжия за масово унищожение, програми за балистични ракети и съществуващи ядрени програми по цялостен, проверим и необратим начин и незабавно прекрати всички свързани с тях дейности. Върховният представител заяви също така, че Съюзът е готов да изпълни и допълни, ако е необходимо, всяко действие, което може да бъде предприето от СС на ООН в отговор на изстрелването на междуконтинентална балистична ракета, извършено на 24 март 2022 г.
 (6)
